stanford-oval/wikipedia huggingface dataset:
רכס פריקלי (אנטארקטיקה)
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
שמו של הרכס תיאורי (מראה הנונאטאקים הבולטים ממנו דומה לקיפוד דוקרני).
הערות שוליים

1 2 3 4 5 6  מידע גאוגרפי והיסטורי
רוסיה (חברת תעופה)

מטוס החברה בצביעה מיוחדת של מועדון הכדורגל זניט סנקט פטרבורג
איליושין IL-96 חלק מהצי הממשלתי
חברת התעופה רוׂסיה (ברוסית: Авиакомпания Россия, באנגלית: Rossiya Airlines) היא חברת התעופה הלאומית השנייה של רוסיה, הנמצאת בבעלות אירופלוט. הנהלתה נמצאת בסנקט פטרבורג שברוסיה והיא מבצעת יותר מ-50% מסך כלל הטיסות היוצאות מנמל התעופה הבינלאומי פולקובו המהווה לבסיס פעולה מרכזי שלה.
החברה מפעילה טיסות נוסעים אזרחיות ממוסקבה ומסנקט פטרבורג ליעדים בינלאומיים. עד 2009, הפעילה החברה טיסות אח"מים עבור ממשלת רוסיה והחזיקה את המטוסים הנשיאותיים של נשיא רוסיה. החל משנת 2009 את תפקיד זה מבצעת יחידת הטיסה המיוחדת "רוסיה" שאת טיסותיה היא מפעילה מנמל התעופה הבינלאומי ונוקובו.
נכון לשנת 2016 החברה הטיסה 8.099 מיליון איש ונחשבת לחברת התעופה הרביעית בגודלה ברוסיה על פי מדד זה. בשנת 2016 החברה מיזגה אל תוכה את חברות התעופה דונאוויה וחברת התעופה אורנבורג איירליינס.
היסטוריה

החברה הוקמה בשנת 1992 כחברת התעופה פולקובו והייתה בבעלות מלאה של ממשלה הרוסית ובסיסה נמצא בנמל התעופה הבינלאומי פולקובו שבסנקט פטרבורג.
ב-2010 הודיעה ממשלת רוסיה שהיא ממזגת את כל חברות התעופה שברשותה עם חברת התעופה הלאומית של רוסיה, "אארופלוט", על מנת לשפר את יכולתן הפיננסיות.
בדצמבר 2015 הודיעה קבוצת אארופלוט על איחוד חברות התעופה האזוריות שלה ברוסיה, דונאביה ואורנייר תחת השם רוסיה (שמה של החברה הגדולה מבין השלושה). האיחוד לא כלל את "Aurora", חברת תעופה קטנה שבסיסה ביוז'נו-סחלינסק. החברה החדשה (לאחר האיחוד) מגיעה ל-48 יעדים פנימיים ברוסיה ו-42 יעדים בינלאומיים. מיזוג החברות הושלם בפברואר 2016.
צי המטוסים

צי המטוסים של החברה נכון לאוגוסט 2020:
| כלי טיס | בצי | בהזמנה | נוסעים> F | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A319-100 | 20 | — | — | 8 | 120 | 128 |  |
| איירבוס A319-100 | 20 | — | — | 12 | 116 | 132 |  |
| איירבוס A320-200 | 6 | 4 | — | 20 | 120 | 140 |  |
| איירבוס A320-200 | 6 | 4 | — | 12 | 156 | 168 |  |
| בואינג 737-800 | 9 | — | — | 12 | 162 | 174 |  |
| בואינג 737-800 | 9 | — | — | — | 189 | 189 |  |
| בואינג 747-400 | 9 | — | 12 | 26 | 411 | 449 |  |
| בואינג 747-400 | 9 | — | — | 12 | 510 | 522 |  |
| בואינג 747-400 | 9 | — | — | 12 | 525 | 537 |  |
| בואינג 777-300 | 5 | — | 4 | 14 | 355 | 373 |  |
| בואינג 777-300ER | 5 | — | — | 21 | 436 | 457 |  |
| סה"כ | 54 | 4 |  |  |  |  |  |
פעילות החברה בישראל

החברה מפעילה חמש טיסות שבועיות מנמל התעופה הבינלאומי פולקובו שבסנקט פטרבורג לנמל התעופה בן-גוריון . הטיסות מתבצעות במטוסי האיירבוס A320 של החברה.
הערות שוליים

↑  פרטי צי המטוסים של רוסיה איירליינס, באתר airfleets.net (באנגלית)
ריצ'רד מאדן

| --- | --- |

ריצ'רד מאדן בכנס "קומיק-קון" בסן דייגו, יולי 2019
 לידה:  18 ביוני 1986 (בן 38) סקוטלנדאלדרסייל, סקוטלנד, הממלכה המאוחדת
 שם לידה:  Richard Madden 
 מדינה:  הממלכה המאוחדת 
 תקופת הפעילות:  מ-1999
 מקום לימודים:  הקונסרבטוריון המלכותי של סקוטלנד  תיכון קאסלהד 
 פרסים והוקרה:  פרס גלובוס הזהב
 פרופיל ב-IMDb
 
ריצ'רד מאדן (באנגלית: Richard Madden, נולד ב-18 ביוני 1986) הוא שחקן קולנוע, טלוויזיה ותיאטרון סקוטי, זוכה פרס גלובוס הזהב, הידוע בתפקידו כרוב סטארק בסדרת הפנטזיה "משחקי הכס", ובזכות הדמות הראשית בסדרת הדרמה הפוליטית "שומר ראש".
ביוגרפיה

מאדן גדל בעיירה אלדרסייל שבסקוטלנד. אביו כבאי ואמו עוזרת הוראה. למאדן אחות גדולה ואחות קטנה. בגיל 11, החל ללמוד במרכז פייסלי התיאטרלי לנוער. זמן קצר לאחר מכן לוהק לסרט תסבוכת המבוסס על רומן של איאן בנקס, ובמקביל כסבסטיאן בסדרת הטלוויזיה הבריטית, "דודה בומרנג".
בשנת 2007 סיים את לימודיו באקדמיה הסקוטית למוזיקה ודרמה. במהלך לימודיו, השתתף במספר מחזות תיאטרון, ומשם עבר להופיע במחזה בלונדון, שם לוהק כרומיאו במחזה "רומיאו ויוליה" בתיאטרון הגלוב. בשנת 2009 לוהק כדיק מקנזי בסדרת ה-BBC "הופ ספרינגס", ולאחר מכן כריפלי במותחן הבריטי "חדר הצ'אטים". החל משנת 2011 הוא משחק בסדרת הפנטזיה המצליחה "משחקי הכס" כרוב סטארק. באותה שנה גם הופיע בסדרה "סירנות". בשנת 2013 לוהק לתפקיד הראשי כלודוויג בסרט הדרמה "הבטחה".
בשנת 2015 השתתף בעיבוד הלייב אקשן לסרט "סינדרלה" בתפקיד הנסיך.
בשנת 2018 כיכב בסדרת המשטרה הבריטית "שומר ראש", כדייוויד באד הסקוטי, יוצא מלחמת אפגניסטן. על תפקידו בסדרה זכה בפרס גלובוס הזהב לשחקן הטוב ביותר בסדרת טלוויזיה לשנת 2018. בשנת 2018 שיחק גם בסרט "איביזה" לצד השחקנית גיליאן ג'ייקובס.
חייו הפרטיים

מאדן היה בזוגיות עם השחקנית ג'נה קולמן. השניים נפרדו בשנת 2015. בין החודשים מרץ–אוגוסט 2016 נקשר שמו בשמה של מגישת הטלוויזיה לורה ויטמור, ובדצמבר באותה שנה הוא יצא עם השחקנית והדוגמנית סוקי ווטרהאוס. מקיץ 2017 ועד דצמבר 2018 מאדן היה בזוגיות עם השחקנית האנגליה אלי באמבר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | שותף לפשע | אנדי בצעירותו |  |
| 2010 | צ'אט רום | ריפלי קולינס |  |
| 2013 | הבטחה | פרדריך זלץ |  |
| 2015 | סינדרלה | הנסיך קיט |  |
| 2016 | הג'וב הצרפתי | מייקל מייסון |  |
| 2018 | איביזה | ליאו ווסט |  |
| 2019 | רוקטמן | ג'ון ריד |  |
| 2019 | 1917 | לוטננט ג'וזף בלייק |  |
| 2021 | נצחיים | איקריס |  |
| TBA | Killer Heat |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999–2000 | דודה בומרנג | סבסטיאן סימפקינז | 20 פרקים |
| 2002 | טגארט | קריסטי | פרק: "Watertight" |
| 2009 | הופ ספרינגס | דין מקנזי | תפקיד ראשי; 8 פרקים |
| 2010 | Worried About the Boy | קירק ברנדון | סרט טלוויזיה של BBC Two |
| 2011 | סירנות | אשלי גרינוויק | תפקיד ראשי; 6 פרקים |
| 2011–2013 | משחקי הכס | רוב סטארק | תפקיד ראשי (עונות 1–3); 21 פרקים |
| 2012 | ציפור שיר | קפטן מייקל וייר | 2 פרקים |
| 2014 | קלונדייק | ביל אסקל | 3 פרקים |
| 2015 | מאהבה של ליידי צ'טרלי | אוליבר מלורס | סרט טלוויזיה של BBC One |
| 2016 | מדיצ'י | קוזימו דה מדיצ'י | 8 פרקים גם מפיק בפועל |
| 2017 | חלומות חשמליים | הסוכן רוס | פרק: "The Hood Maker" |
| 2018 | שומר ראש | סמל דייוויד באד | תפקיד ראשי; 6 פרקים זכיות: פרס גלובוס הזהב לשחקן הטוב ביותר בסדרת דרמה |
| 2020–2021 | From Now | אדוארד | תפקיד ראשי; 6 פרקים (פודקאסט) |
| 2023 - הווה | סיטדל | מייסון קיין | תפקיד ראשי; 6 פרקים |
הערות שוליים

↑  Amy Duncan, Who is Richard Madden’s girlfriend, when did he date Jenna Coleman and who are his exes?, Metro, ‏28.8.2018
| פרס גלובוס הזהב לשחקן הטוב ביותר בסדרת דרמה |
| --- | --- | --- |
| 1969‏-1980 | מייק קונורס (1969) • פיטר גרייבס (1970) • רוברט יאנג (1971) • פיטר פאלק (1972) • ג'יימס סטיוארט (1973) • טלי סוואלס (1974) • רוברט בלייק/טלי סוואלס (1975) • ריצ'רד ג'ורדן (1976) • אדוארד אסנר (1977) • מייקל מוריארטי (1978) • אדוארד אסנר (1979) • ריצ'רד צ'מברלין (1980) |  |
| 1981‏-2000 | דניאל ג'יי. טראוואנטי (1981) • ג'ון פורסיית' (1982) • ג'ון פורסיית' (1983) • טום סלק (1984) • דון ג'ונסון (1985) • אדוארד וודוורד (1986) • ריצ'רד קיילי (1987) • רון פרלמן (1988) • קן וול (1989) • קייל מקלכלן (1990) • סקוט באקולה (1991) • סם ווטרסטון (1992) • דייוויד קרוזו (1993) • דניס פרנץ (1994) • ג'ימי סמיטס (1995) • דייוויד דוכובני (1996) • אנתוני אדוארדס (1997) • דילן מקדרמוט (1998) • ג'יימס גנדולפיני (1999) • מרטין שין (2000) |  |
| 2001-היום | קיפר סאת'רלנד (2001) • מייקל צ'יקליס (2002) • אנתוני לפאליה (2003) • איאן מקשיין (2004) • יו לורי (2005) יו לורי (2006) • ג'ון האם (2007) • גבריאל ביירן (2008) • מייקל סי הול (2009) • סטיב בושמי (2010) • קלסי גראמר (2011) • דמיאן לואיס (2012) • בריאן קראנסטון (2013) • קווין ספייסי (2014) • ג'ון האם (2015) • בילי בוב תורנטון (2016) • סטרלינג קיי בראון (2017) • ריצ'רד מאדן (2018) • בריאן קוקס (2019) • ג'וש או'קונור (2020) • ג'רמי סטרונג (2021) • קווין קוסטנר (2022) • קירן קאלקין (2023) |  |
| --- | --- |
בקרת זהויות :  NLI: 987007350357105171  PLWABN: 9811561353405606  BnF: cb16950328s (data)  GND: 1064996221  ISNI: 0000 0004 0177 5107  LCCN: no2013019803  NKC: xx0200788  NLK: KAC2020L4140  NTA: 397240937  SUDOC: 189427566  VIAF: 296429436   WorldCat (עם VIAF): 296429436
רפאל פוארה

| --- | --- |

 לידה:  9 באוגוסט 1974 (בן 50) Rives, צרפת 
 מידע כללי
 מדינה:  צרפת 
 משקל:  72 ק"ג 
 גובה:  1.74 מטרים
 בן או בת זוג:  Anne Tunes (2016–?) 
 ספורט
 ענף ספורט:  ביאתלון 
 
רפאל פוארה (בצרפתית: Raphaël Poirée; נולד ב-9 באוגוסט 1974) הוא ביאתלט עבר צרפתי. פוארה נחשב לאחד הביאתלטים הגדולים של שנות האלפיים, כשבאמתחתו ארבע זכיות בגביע העולם בביאתלון, שמונה מדליות זהב באליפויות העולם בביאתלון ושלוש מדליות באולימפיאדות החורף. במרץ 2007 פרש פוארה מפעילות ספורטיבית.
ביוגרפיה

פוארה נולד בעיר Rives שבצרפת. גובהו 1.74 מטר ומשקלו 70 ק"ג. הוא נשוי לביאתלטית עבר ליב גרט שיילברייד-פוארה מנורווגיה. לזוג נולדו שתי בנות: אמה (נולדה ב-27 בינואר 2003) ואנה (נולדה ב-10 בינואר 2007). נכון להיום (מרץ 2007), בני הזוג פוארה הם בני הזוג היחידים שזכו במדליות באותה אולימפיאדה כשהם ייצגו אומות שונות. באולימפיאדת סולט לייק סיטי (2002), רפאל מצרפת וליב מנורווגיה זכו במדליות כסף בתחרויות הביאתלון.
קריירה ספורטיבית

פוארה זכה בארבעה תוארי גביע עולם (בעונות 1999-2000, 2000-01, 2001-02 ו- 2003-04), סיים פעם אחת במקום השני (בעונת 2005-06) ופעם אחת במקום השלישי (בעונת 2004-05). הוא סיים 103 פעמים על הפודיום בתחרויות גביע העולם, מתוכם 44 פעמים במקום הראשון, 39 פעמים במקום השני ו- 20 פעמים במקום השלישי. באולימפיאדות החורף, פוארה זכה במדליית כסף אחת ושתי מדליות ארד. באליפויות עולם לעומת זאת, פוארה צבר לא פחות משמונה מדליות זהב, שלוש מדליות כסף, ושבע מדליות ארד.
התחרויות האהובות על רפאל פוארה הן התחרויות בזינוק המוני למרחק 15 ק"מ. בתחרויות האלה זכה פוארה 9 פעמים במקום הראשון, 4 פעמים במקום השני, ושלוש פעמים במקום השלישי בתחרויות גביע העולם. פוארה גם זכה ארבע פעמים מתוך שבע בתחרויות הזינוק ההמוני שנערכו במסגרת אליפויות העולם.
לאחר זכייתו במדליית זהב במסגרת אליפות העולם שנערכה באנטהולץ שבאיטליה, הודיע פוארה כי יפרוש בסוף עונת 2006-07. פוארה החליט לפרוש אחרי המפגש שהתקיים בהומלקולן שבנורווגיה (והחליט לא להשתתף במפגש האחרון שהתקיים ברוסיה ובכך ויתר על סיכוייו לזכות בגביע עולמי נוסף). ב- 11 במרץ 2007, גלש פוארה את התחרות האחרונה שלו, כשסיים בתחרות הזינוק ההמוני במקום השני, אחרי הפסד בפוטו פיניש לאולה איינר ביורנדלן.
רואן מטרופול בסקט

| --- | --- |

 מידע כללי
 תאריך ייסוד:  1892 
 מדינה:  צרפת 
 ליגה:  ליגת המשנה הצרפתית בכדורסל 
 www.rouenmetrobasket.com
 
רואן מטרופול בסקט (בצרפתית: Rouen Métropole Basket) היא קבוצת כדורסל מהעיר רואן שבצרפת המשחקת בליגה הצרפתית השנייה.
הקבוצה משתייכת למועדון SPO רואן שנוסד ב-1892. פעילות הכדורסל של המועדון החלה ב-1945 בשם SPO רואן בסקט. בעונת 2002/2003 העפילה הקבוצה לליגת המשנה ובעונת 2004/2005 העפילה לליגת העל הצרפתית. את עונת 2005/2006 סיימה הקבוצה במקום האחרון וירדה לליגת המשנה. בעונת 2007/2008 העפילה הקבוצה פעם נוספת לליגת העל, ולאחר שתי עונות ירדה שוב לליגת המשנה.
ביולי 2011 התאגדה הקבוצה באופן נפרד מהמועדון ומאז פעולת במתכונתה הנוכחית. הקבוצה שבה לשחק בליגת הראשונה בעונת 2014/2015 לאחר שקיבלה הזמנה מההתאחדות הצרפתית בעקבות הרחבת הליגה ל-18 קבוצות. ביולי 2015 שינתה הקבוצה את שמה לשם הנוכחי. בעונת 2015/2016 סיימה במקום ה-17 וירדה לליגה השנייה.
רעידת האדמה בוורנצ'אה (1977)

| --- | --- |

 סוג:  רעידת אדמה
 תאריך התרחשות:  4 במרץ 1977 
 שעה:  21:22:22
 משך האסון:  56 שניות
 מגניטודה:  7.2 בסולם מגניטודה לפי מומנט
 במדינות או באזורים:  רומניה, בולגריה, ברית המועצות
 מוקד:  מחוז ורנצ'אה בחבל מולדובה בעומק 94 קילומטרים
 הרוגים:  1,578
 פצועים:  לפחות 11,300
 נזק:  לפחות 35,000 דירות
 קואורדינטות:  45°46′N 26°46′E﻿ / ﻿45.77°N 26.76°E﻿ / 45.77; 26.76
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור מוקד הרעש(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור מוקד הרעש
 
ב-4 במרץ 1977 בשעה 21:22:22 התרחשה רעידת אדמה בדרגה 7.2 בסולם ריכטר. מוקד רעידת האדמה היה במחוז ורנצ'אה, ברומניה, בעומק של כ-94 קילומטרים. רעידת האדמה גרמה למותם של מעל 1,500 בני אדם, לפציעתם של מעל 11,000 בני אדם, ולהרס של 35,000 דירות ועוד.
האנרגיה, שהשתחררה ברעידת האדמה, הייתה שוות ערך ל-10 פצצות אטום דוגמת הפצצה, שהוטלה על הירושימה. עיקר הנזקים היו בבוקרשט, אך גם בערים נוספות, כולל סבישטוב בבולגריה. בעיר זימניצ'ה נפגעו 80% מהמבנים, 175 בתים נהרסו לגמרי ו-523 נפגעו קשה, אך לא הייתה אף פגיעה בנפש. בקראיובה נפגעו קשה 550 מבנים, בוסלוי נהרגו 7 אנשים. בבוקרשט התמוטטו 32 בלוקים ובתים גדולים אחרים ו-130 מבנים אחרים נפגעו קשה. בפלוישט נהרסו 200 דירות ו-2000 נפגעו קשה.
בסיכום הכללי נרשמו ברומניה 1,570 מתים, 11,300 פצועים, 32,900 דירות הרוסות או פגועות קשה ו-35,000 משפחות חסרות בית, ונזקים בשווי של כשני מיליארד דולרים אמריקאים.
השלטונות והאוכלוסייה נאבקו במשך 11 ימים להציל כמה שיותר אנשים ולשם כך הובאו גם כלבים מתמחים משווייץ; הניצול האחרון, צעיר בן 19, הוצא מתוך ההריסות לאחר 250 שעות.
הערות שוליים

↑  Cutremurul din 4 martie 1977 - 55 de secunde de cosmar (ברומנית)
רעידת האדמה בזאגרב (2020)

| --- | --- |
 סוג:  רעידת אדמה
 תאריך התרחשות:  22 במרץ 2020
 שעה:  06:24:03 (שעון מקומי)
 משך האסון:  ?
 מגניטודה:  5.5 בסולם מגניטודה לפי מומנט
 עוצמה:  VII. חזקה מאוד בסולם מרקאלי
 מוקד:  קרואטיה זאגרב, קרואטיה
 צונאמי:   אין
 הרוגים:  1 
 פצועים:  26 
 נעדרים:  ?
 נזק:  ?
 קואורדינטות:  45°53′49″N 15°57′58″E﻿ / ﻿45.897°N 15.966°E﻿ / 45.897; 15.966
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי רעידת האדמה בזאגרב(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי רעידת האדמה בזאגרב
 
רעידת האדמה בזאגרב שבקרואטיה הייתה רעידת אדמה שהתרחשה ב-22 במרץ 2020 ב-06:24:03 לפי השעון המקומי (05:24:03 בשעון UTC). ברעידת אדמה זו, שהייתה בעוצמה של 5.5 בסולם מגניטודה לפי מומנט, נהרג אדם אחד ו-26 נפצעו.
רעידת אדמה זו התרחשה בראשית מגפת הקורונה העולמית, מה שגרם לקשיים באכיפה של אמצעי ריחוק חברתי שקבעה הממשלה המקומית. כמו כן, הרעידה התרחשה במהלך נשיאות קרואטיה על מועצת האיחוד האירופי.
הרעידה גרמה לנזקים כספיים המוערכים בכ-11.7 מיליארד דולר אמריקאי.
הערות שוליים

↑  M 5.4 - 3km SW of Kasina, Croatia, earthquake.usgs.gov
↑  Potresi na zagrebačkom području, civilna-zastita.gov.hr
↑  "Quake hits Zagreb, PM urges social distancing as residents flee buildings". Reuters (באנגלית). 2020-03-22. נבדק ב-2020-03-24.
↑  "Tinejdžerica stradala u potresu i dalje je kritično. U potresu ozlijeđeno 27 ljudi". index.hr. נבדק ב-23 במרץ 2020. {{cite web}}:  (עזרה)
↑  "Umrla djevojčica koja je teško stradala u potresu u Zagrebu". index.hr. נבדק ב-23 במרץ 2020. {{cite web}}:  (עזרה)
↑  "DJEVOJČICA (15) U DJEČJOJ BOLNICI U KLAIĆEVOJ IZGUBILA ŽIVOTNU BITKU Stradala je u Đorđićevoj i postala prva žrtva potresa u Zagrebu". jutarnji.hr. נבדק ב-23 במרץ 2020. {{cite web}}:  (עזרה)
ערך זה הוא קצרמרבנושא רעידות אדמה ובנושא קרואטיה. אתם מוזמנים לתרום לוויקיפדיה ו.
ריצ'רד לנדס

| --- | --- |
אין תמונה חופשית
 לידה:  24 ביוני 1949 (בן 75) 
 מדינה:  ארצות הברית 
 מקום לימודים:  אוניברסיטת הרווארד 
 שפות היצירה:  אנגלית 
 www.theaugeanstables.com
 
ריצ'רד לנדס (באנגלית: Richard Allen Landes; נולד ב-26 ביוני 1949) הוא היסטוריון וסופר יהודי-אמריקאי, פרופסור להיסטוריה באוניברסיטת בוסטון. הפיק וביים סרטים דוקומנטריים רבים. התפרסם בישראל בעקבות סרטיו על פרשת מוחמד א-דורה, וכן בעקבות המושג פאליווד, אותו טבע בסרטיו, ובאמצעותו הראה כיצד מזייפים הפלסטינים צילומים וסרטים כחלק מהתעמולה שלהם כנגד ישראל.
קורות חיים

לנדס נולד ב-1949, בניו יורק, בנם של סוניה לנדס והסופר והכלכלן פרופסור (אוניברסיטת הרווארד) דייוויד לנדס (2013–1924). יש לו שתי אחיות, שאחת מהן מתגוררת בישראל.
סיים ב-1971 תואר ראשון (BA) במדעי החברה באוניברסיטת הרווארד. למד במשך שנתיים (1971–1972) בבית הספר הצרפתי - פריזאי, היוקרתי אקול נורמל סופרייר (Ecole Normale Supérieure) ואחר כך למד היסטוריה באוניברסיטת פרינסטון, שם סיים ב-1979 תואר שני (MA) וב-1984 דוקטורט. היה במשך שנתיים (1984 - 1986) עמית מחקר באוניברסיטת קולומביה, מרצה להיסטוריה ארבע שנים (1986 - 1990) באוניברסיטת פיטסבורג, ומ-1990 עד היום (2013) פרופסור במחלקה להיסטוריה של אוניברסיטת בוסטון.
אשתו הראשונה של לנדס הייתה פרופסור פולה פרדריקסן, סופרת והיסטוריונית, אף היא מאוניברסיטת בוסטון, נוצרייה קתולית שהתגיירה ואשר מלמדת כיום (2013) היסטוריה, גם בישראל, באוניברסיטה העברית וכמרצה אורחת גם באוניברסיטת תל אביב ואוניברסיטת בן-גוריון בבאר שבע. לזוג יש שלוש בנות.
לנדס נשוי כיום לאסתר לנדס (לבית שאנן) וגר בברייטון, ליד בוסטון, מסצ'וסטס.
כתיבתו ודעותיו

מבחינה פוליטית דעותיו של לנדס נוטות לכיוון השמרני יותר במפה הפוליטית האמריקאית, ובאוגוסט 2012 פרסם בוול סטריט ג'ורנל מאמר תמיכה במועמד הרפובליקני לנשיאות ארצות הברית מיט רומני.
תחום לימודיו ומחקריו היה תחילה היסטוריה של ימי הביניים ועל כך נסבו מרבית ספריו, אולם בעשר השנים האחרונות השתנה תחום עיסוקו והוא החל להתמקד יותר ויותר ביחסים בין הפלסטינים, והערבים בכלל, לבין ישראל.
שינוי המיקוד הזה החל בספר שהוא כתב על זיופים שנעשו במהלך ההיסטוריה ואשר נחשבו אמיתיים במשך מאות שנים והוכחו עם הזמן כזיוף. תוך כדי כתיבת הספר הוא גילה והחל להתעניין בפרשת מוחמד א-דורה והזיוף הנטען של הסרט שצילמה פראנס 2 ואשר תיעד כביכול את האירוע. הוא הפיק סרט תעודי בנושא, והחל לעקוב אחרי זיופים אחרים שזייפו ערבים בנושא הסכסוך עם ישראל באופן כללי. בעקבות זאת הוא טבע את המונח "פאליווד", לתיאור תהליכים מכוונים של ביום וזיוף עובדות מול מצלמות התקשורת, כדרך פעולה מתמשכת ברשות הפלסטינית ואצל החזבאללה בלבנון.
לנדס יצר ומנהל כיום (2013) שני אתרים באינטרנט העוסקים בנושא הסכסוך הישראלי-ערבי ובהטיות פוליטיות בתקשורת כנגד ישראל:
"אורוות (או רפתות) אוגיאס" (The Augean Stables), בלוג על הבעיה של התקשורת הבינלאומית העוינת את ישראל. השם מבוסס על סיפור משימתו החמישית של הרקולס במיתולוגיה היוונית, לנקות את אורוותיו (או רפתותיו) העצומות, מלאות צואת הבקר של אגאוס מלך אליס (עיר מדינה במערב יוון העתיקה).
"הטיוטה השנייה" (The Second Draft), אתר המפרסם מאמרים וסרטים מסוגים שונים, המוקדשים כולם לחשיפת תעמולה אנטי ישראלית באמצעי התקשורת הבינלאומיים.
בנוסף, לנדס כותב לעיתים קרובות בדיילי טלגרף, בדרך כלל כנגד עיתונאים, פוליטיקאים ואחרים המעוותים את האמת בכל הנוגע לסכנות האסלאם ובנוגע לסכסוך הישראלי - ערבי.
סרטים דוקומנטריים שהפיק וביים

According to Palestinian Sources, I: Pallywood (21 minutes, September 2005)
According to Palestinian Sources, II: Muhamed al Durah and Talal abu Rahma (December 2005)
According to Palestinian Sources, III: Icon of Hatred: al Durah’s Global Impact (June 2007)
Gaza Beach Tragedy: Exploiting Grief (December, 2007)
According to Palestinian Sources IV: al Durah and the Mainstream Media (2008)
ספריו

Landes, Richard A.; Head, Thomas J. (eds.) (1987). Essays on the Peace of God : the church and the people in eleventh-century France. Waterloo, Ontario: Waterloo University. OCLC 18039359.
Landes, Richard A.; Paupert, Catherine (trans.) (1991). Naissance d'Apôtre: Les origines de la Vita prolixior de Saint Martial de Limoges au XIe siècle. Turnhout, Belgium: Brepols. ISBN 978-2-503-50045-4.
Landes, Richard A.; Head, Thomas J. (eds.) (1992). The Peace of God: social violence and religious response in France around the year 1000. Ithaca, N.Y: Cornell University Press. ISBN 0-8014-2741-X.
Landes, Richard A. (1995). Relics, apocalypse, and the deceits of history: Ademar of Chabannes, 989-1034. Cambridge: Harvard University Press. ISBN 0-674-75530-8.
Landes, Richard A. (ed.) (2000). Encyclopedia of millennialism and millennial movements. New York: Routledge. ISBN 0-415-92246-1.
Landes, Richard A.; Van Meter, David C.; Gow, Andrew Sydenham Farrar (2003). The apocalyptic year 1000: religious expectation and social change, 950-1050. Oxford: Oxford University Press. ISBN 0-19-511191-5.
Landes, Richard A. (2011). Heaven on Earth: The Varieties of the Millennial Experience. Oxford: Oxford University Press.
Landes, Richard A.; Katz, Stephen (eds.). The Paranoid Apocalypse: A Hundred Year Retrospective on The Protocols of the Elders of Zion. New York, 2011: New York University Press.
מאמריו (דגימה)

Richard Landes, Islamism is winning the cognitive war – thanks to manipulative and gullible journalists, אפריל 2013, Daily Telegraph
Richard Landes, Pallywood and the pornography of death: the Western media suckered again, נובמבר 2012, Daily Telegraph
Richard Landes, The Mohammed Al-Durah Fallacy: Historical Developments and Lessons to be Drawn, מרץ 2010, באתר המרכז הירושלמי לענייני ציבור ומדינה
Richard Landes, The Muhammad Al-Dura Blood Libel: A Case Analysis, נובמבר 2008, באתר המרכז הירושלמי כנ"ל
Richard Landes, The Jews as Contested Ground in Postmodern Conspiracy Theory, אוקטובר 2007, באתר המרכז הירושלמי כנ"ל
Richard Landes, Jihad, Apocalypse, and Anti-Semitism, ספטמבר 2004, באתר המרכז הירושלמי כנ"ל
הערות שוליים

↑  "Richard Landes: Romney Is Right on Culture and the Wealth of Nations", באתר "וול סטריט ג'ורנל", 5 באוגוסט 2012
↑  אתר הבלוג של לנדס "אורוות (או רפתות) אוגיאס"
↑  אתר "הטיוטה השנייה", של ריצ'רד לנדס
↑  הבלוג של ריצ'רד לנדס ב"דיילי טלגרף"
↑  על הספר, הוצאת אוניברסיטת אוקספורד
↑  על הספר, באתר הוצאת אוניברסיטת ניו יורק
| --- | --- |
בקרת זהויות :  NLI: 987007264266205171  PLWABN: 9810690280505606  BIBSYS: 90744261  BnF: cb12378951q (data)  GND: 170989577  ISNI: 0000 0001 1567 5770  LCCN: n85817183  LNB: 000135144  NKC: xx0021498  NTA: 112138462  SUDOC: 032837291  VcBA: 495/289165  VIAF: 39459082   WorldCat (עם VIAF): 39459082
ריסקו קאידו

רוקה בנטייגה
הר השולחן אקוסה
האתר הארכאולוגי אקוסה
הנוף התרבותי של ריסקו קאידו וההרים הקדושים של גראן קנריה (בספרדית: Paisaje cultural del Risco Caído y montañas sagradas de Gran Canaria) הוא אתר במרכז ההררי של האי גראן קנריה שבאיים הקנריים בספרד. ב-7 ביולי 2019 הוא הוכרז אתר מורשת עולמית של ארגון אונסק"ו במסגרת המושב ה-43 של ועדת המורשת העולמית של אונסק"ו. הוא משתרע על פני כמעט כל אגן טחדה (Cuenca de Tejeda), מסיב טמאדבה (ספ') וחלק מערוץ הנהר ברנקו אונדו (Barranco Hondo). שטח אתר המורשת העולמית הוא 94.25 קילומטרים, ושטח אזור החיץ הוא 85.57 קילומטרים רבועים, ובסך הכול כ-180 קילומטרים רבועים. שטח זה כולל את היישובים ארטנרה (Artenara), טחדה (Tejeda), גאלדר (Gáldar) ואגאטה (Agaete). זהו אתר המורשת העולמית הראשון באי גראן קנריה, והחמישי באיים הקנריים.
הנוף התרבותי

הנוף התרבותי הוא אתר הכולל ממצאים ארכאולוגיים ושרידי מבנים שנשמרו היטב השייכים לתרבות שנעלמה של התושבים המקוריים של האיים הקנריים, הגואנצ'ים, ילידים ממוצא ברברי שהגיעו לאיים מצפון אפריקה, סביב המאה הראשונה לספירה. למעט כמה מפגשים ספורדיים במאה ה-14 עם ספנים מדרום אירופה שהגיעו לאיים בדרכם לחפש נתיבים חדשים אל איי התבלינים או בשל סחר עבדים, הייתה האוכלוסייה המקומית מבודדת עד כיבוש האיים על ידי כתר קסטיליה במאות 14 וה-15.
הנוף התרבותי משתרע על שטח הררי נרחב במרכז האי בתוך הקלדרה הגדולה של טחדה (Caldera de Tejeda), "סערה מאובנת" כפי שכינה אותה מיגל דה אונאמונו:
עברנו שבילים חצובים במדרונות תלולים עד לפסגה, ונתנו מבט לעמק טחדה. המחזה מרשים. כל אותם קירות שחורים של הקלדרה הגדולה, המסתיימים בשפה הנראית כמו שינות בשל הסלעים הזקופים בקצותיהם, משרים על המקום אווירה של החזון של דנטה. שום דבר אחר לא יכול להיות קדרות הגהנום בהן ביקר הפלורנטיני. זהו זעזוע אדיר לבטן האדמה; הכול נראה כמו סערה מאובנת, אבל סערת של אש, של לבה, ולא של מים.
באתר יש מגוון רחב של אתרים ארכאולוגיים: יישובים של שוכני מערות, מקדשים, אסמים מבוצרים, טרסות ששימשו לחקלאות, מתקנים לניצול מים ומערות ובהן ציורים ופטרוגליפים. בין האתרים: "ריסקו קאידו" (Risco Caído, מילולית "צוק שנפל"), רוקה בנטייגה (Roque Bentayga), צוק סלע בגובה 1,441 מטרים שסביבו שרידי יישובים ומקדשים, "מערת מנורות השמן" (Cueva de los Candiles) על צוק צ'פין (Risco de Chapín) והאתר הארכאולוגי אקוסה (Conjunto arqueológico de Acusa).
ריסקו קאידו

אתר ריסקו קאידו כולל מערכת מערות הממוקמת על הגדה השמאלית של הנהר ברנקו אונדו, המפריד בין הרשויות המקומיות של ארטנרה וגאלדר. מערות אלה נחפרות בערך 100 מטר מעל תחתית הערוץ על גבי מדף סלע.
האתר מורכב מ-21 מערות שנחפרו בסלע הגעשי של צוק מעל הערוץ. מערות אלה שימשו משכן לאנשים וחיות משק במשך 600 שנה לפחות, ומשערים שהיו בשימוש עד תחילת המאה ה-20.
ריסקו קאידו > אלומגרן או המקום הקדוש של ריסקו קאידו

בנוסף לשימושים האמורים, המערה המכונה C6 אמורה להוות אלמוגרן (almogarén, מילה שמקורה ברברי), כלומר מקום מפגש עבור פייקנס (Faycanes, כהני הדת הקנריים). המערה יוצאת דופן בשל גגה הבנוי כקמרון (מקרה ייחודי באיים), ויש בתקרתה חור מלאכותי שכאשר עובר דרכו אור השחר הוא מייצר אפקט אופטי ייחודי על הציורים שעל קיר המערה. מהחריטות של משולשים (אולי ייצוגים של ערווה) משערים כי מדובר במקדש המוקדש לפוריות. כמו כן, קיימת השערה כי המערה שימשה כמצפה אסטרונומי של הילידים.